লিও ও’ব্রায়ান
লিও প্যাট্রিক যোসেফ ও’ব্রায়ান (ইংরেজি: Leo O'Brien; জন্ম: ২ জুলাই, ১৯০৭ - মৃত্যু: ১৩ মার্চ, ১৯৯৭) ভিক্টোরিয়ার পশ্চিম মেলবোর্ন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন লিও ও’ব্রায়ান।